alhamdulillah sampun kaleksanan dhuk kalawau enjing, nuwun inggih dinten ________________ watawis tabuh ________ wekdal Nuswantara Imbang Pracima, nyarengi surya kaping ____________________ mapan wonten ing _______________ kanthi sineksenan dening para kadang kulawarga minggahipun para sesepuh lan pinisepuh kanthi manggih wilujeng, kalis ing sambekala.Wondene menggah rantamaning adicara ingkang sampun rinacik, rinumpat, lan rinumpaka dening para kadang kulawangsa kangge hangrenggani pahargyan samangke, nuwun inggih kadi ingkang badhe katur mekaten:Titilaksana ingkang sepisan, tinarbuka kanthi pambukaUrut angka 2, nuwun inggih Upacara Panggih ingkang katerasaken upacara adat.minangka urut angka 3, nenggih Waosan Wahyu Suci Al Qur'anAtur Pambagyaharja, minangka urut angka 4Srah Tinampen putra temanten kakung, dhumawah urut angka 5 lan 6.Salajengipun Kirab lan Sumene minangka urut angka 7Dene urut angka 8, nuwun inggih SabdaTama utawi Mau'idzah HasanahLan urut ingkang pungkasan inggih menika Donga lan panutupWondene adicara ingkang badhe kawengku ing salebeting Upacara Panggih inggih menika:Urut ingkang sepisan, sowanipun risang putra calon temanten putri kalenggahaken ing sasana rinengga.Kalajengaken praptanipun putra calon temanten kakung minangka urut angka 2.Dene urut angka 3 nuwun inggih Upacara Panggih ingkang katerasaken upacara adat.Mekaten para rawuh menggah urut reroncening adicara ingkang badhe kaatur, lan sru panyuwunipun Bp/Ibu ____________________ sagung kulawarga, mugi panjenengan sedaya keparenga paring puja-puji pangastuti tumrap sri temanten, sinambi lelenggahan ngantos purnaning adicara ing mangke, kanthi mardu mardhikaning penggalih.Wondene minangka tandha purnaning adicara pahargyan prasaja menika, nuwun inggih menawi mangke putra temanten sarimbit sampun kabedhol saking palenggahanipun ing sasana rinengga, lajeng kakanthi tiyang sepuhipun jumeneng wonten sangajenging tarub (>>wiwaraning pahargyan) saperlu jawat asta nguntapaken kondur para tamu. Dene kula pribadhi tansah nyuwun tambahing pangestu, mugi-mugi anggenipun ndherekaken cak-cakaning adicara menika saged lancar, rancag tanpa manggih alangan setunggal menapa. Allahumma amin.Para rawuh para pilenggah ingkang tansah winantu ing suka rahayu, kakung miwah putri. Minangka pambukaning adicara sumangga